stanford-oval/wikipedia huggingface dataset:
Izumi Sakai

Izumi Sakai
Izumi Sakai (jap. 坂井泉水, s. 6. helmikuuta 1967 Kanagawan prefektuuri, Japani – 27. toukokuuta 2007) oli J-pop-laulaja ja Zard-yhtyeen keulahahmo.
Zard-yhtye aloitti vuonna 1991. Yhtyeessä oli alun perin viisi jäsentä, mutta jo pian Sakai jäi yhtyeen ainoaksi alkuperäiseksi ja pysyväluontoiseksi jäseneksi.
Sakai kaatui 40-vuotiaana Keiōn yliopiston sairaalan portaikossa ja menehtyi sitä seuranneeseen aivovammaan. Hän oli saamassa hoitoa keuhkoihin levinneeseen kohtusyöpään. Kuolema oli ilmeisesti onnettomuus, eivätkä poliisin tutkimukset ole antaneet aihetta epäillä itsemurhaa.
Wikimedia Commonsissa on kuvia tai muita tiedostoja aiheesta .
Zacharius Carls Group

| Zacharius Carls Group> Tiedot |
| --- | --- |
Toiminnassa:  1990-luvun alusta–
Tyylilaji:  rock
Kotipaikka:  Oulu, Suomi
Laulukieli:  englanti
Jäsenet:  Ossian Marttala, laulu, kitara   Jussi Sivonen, kitara   Tommi Södö, basso   Jari Pääkkö, rummut  
Entiset jäsenet:  Thomas Libanon, rummut   Jaakko Niska, basso   Jukka Tjäderhane, basso   Janne Mathlin, rummut  
Levy-yhtiö:  Levy-yhtiö  
Aiheesta muualla
levy-yhtio.com (zachshouse.com ei ole enää aktiivinen)
Infobox OKNimi-testi OK: 
Zacharius Carls Group Provinssirockissa Seinäjoella 2009
Zacharius Carls Group on Torniossa 1990-luvun alussa perustettu rockyhtye. Bar Loosessa 8. tammikuuta 2011 soitetun konsertin jälkeen yhtye on jäänyt tauolle "määrittelemättömäksi ajaksi" soittaen vain satunnaisia konsertteja.
Kokoonpano

Ossian Marttala – laulu, kitara
Jussi Sivonen – kitara
Tommi Södö – basso
Jari Pääkkö – rummut
Entiset jäsenet:
Thomas Libanon – rummut
Jaakko Niska – basso
Jukka Tjäderhane – basso
Janne Mathlin – rummut
Diskografia > EP:t

EP (2003)
One More Second Chance (2004)
Those Weren't The Days (2004)
Diskografia > Albumit

Zacharius Carls Group (2004)
Image Of Love (2005)
Hate Love & Faith (2007)
Rage In Your Heart (2009)
Quiet Desperation (2017)
Diskografia > Kokoelmat

Fields Of Gold (2005, EP:t 2003–2004)
Dark Nights Are Full Of Soul (2006, live: Helsinki 2005, Tornio 2006)
Aiheesta muualla

Yhtyeen kotisivut
Aleandro Rosi

Aleandro Rosi
Aleandro Rosi (s. 17. toukokuuta 1987 Rooma, Italia) on italialainen jalkapalloilija, pelipaikaltaan oikea laitapuolustaja tai laituri. Hän edustaa Italian pääsarjassa Serie A:ssa pelaavaa Parmaa, jossa hän on pelannut vuodesta 2012. Rosi on edustanut ammattilaisurallaan Parman lisäksi AS Romaa (2004–2012), AC Chievo Veronaa (lainalla 2007–2008), AS Livorno Calciota (lainalla 2008–2009) ja AC Sienaa (lainalla 2009–2010). Hän on pelannut Italian alle 16-, 17-, 18- ja 19-vuotiaiden maajoukkueissa.
Saavutukset

Italian cupin voitto: 2006–07
Italian supercupin voitto: 2007
Isogaselli

| Isogaselli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Grantingasellit Nanger
Laji::  granti
Kaksiosainen nimi
 Nanger granti  (Brooke, 1872) 
Synonyymit
 Gazella granti Brooke, 1872  Nanger notata  Nanger petersii 
Katso myös
   Isogaselli Wikispeciesissä   Isogaselli Commonsissa 
Infobox OKNimi-testi OKIUCN-testi OK: 
Isogaselli eli grantingaselli (Nanger granti)  on Itä-Afrikassa elävä gasellilaji.
Tuntomerkit

Isogasellin ruumis on 140–170 cm pituinen, ja eläin painaa 60–82 kg. Sen säkäkorkeus on 85–95 cm ja hännän pituus 25–35 cm. Kyljissä on selvä värien rajaviiva, joskin musta juova puuttuu. Päässä on valkeat juovat sarvien tyveltä silmien molemmille puolille. Uroksella on noin 60 cm:n mittaiset S-kirjaimen muotoiset sarvet. Naaraan sarvet ovat hieman edellistä lyhyemmät.
Levinneisyys

Etiopian ja Somalian eteläosista Itä-Ugandaan, koko Keniaan ja Tansanian eteläosiin saakka.
Zachary Taylor

| Zachary Taylor |
| --- | --- |

Yhdysvaltain 12. presidentti
 1849–1850  
Varapresidentti:  Millard Fillmore
Edeltäjä:  James Knox Polk
Seuraaja:  Millard Fillmore
Henkilötiedot
Syntynyt: 24. marraskuuta 1784 Orangen piirikunta, Virginia
Kuollut: 9. heinäkuuta 1850 (65 vuotta) Washington D.C.
Ammatti:  sotilas, maanviljelijä
Puoliso:  Margaret Smith Taylor
Tiedot
Puolue:  Whig-puolue
Uskonto:  episkopaali
 Nimikirjoitus
Sotilaspalvelus
Palvelusvuodet:  1808–1848
Sotilasarvo:  kenraalimajuri
Taistelut ja sodat:  Vuoden 1812 sota Black Hawk -sota Toinen seminolisota Yhdysvaltain-Meksikon sota • Monterreyn taistelu • Buena Vistan taistelu
Zachary Taylor (24. marraskuuta 1784 Orangen piirikunta, Virginia – 9. heinäkuuta 1850 Washington D.C.) oli Yhdysvaltain 12. presidentti vuosina 1849–1850. Hän oli ennen presidenttikauttaan Yhdysvaltain armeijan kenraali intiaanisodissa ja Meksikon–Yhdysvaltain sodassa. Presidenttinä hänen merkittävin saavutuksensa oli orjuuden vastustaminen. Taylor kuoli kesken presidenttikauden sairastuttuaan gastroenteriittiin.
Elämä > Nuoruus

Zachary Taylor syntyi 24. marraskuuta 1784 Orangen piirikunnassa, Virginiassa. Hänen vanhempansa, Richard ja Sarah Dabney Strother Taylor, olivat merkittäviä tupakanviljelijöitä. Taylor vietti lapsuutensa vanhempiensa tupakkaviljelmillä lähellä Louisvilleä, Kentuckyssä. Hän sai alkeellisen koulutuksen, johon kuului muun muassa maanviljelyä, ratsastusta ja musketin käyttöä.
Taylor lähti kodistaan vuonna 1808 päästyään luutnantiksi armeijaan. Kaksi vuotta myöhemmin hän meni naimisiin Margaret Mackall Smithin kanssa. Pari sai yhteensä kuusi lasta, joista tunnettuja ovat etelävaltioiden kenraali Richard sekä etelävaltioiden presidentin Jefferson Davisin vaimo Sarah. Mentyään naimisiin hän perusti noin 800 hehtaarin maatilan lähelle Baton Rougea, Louisianassa. Useiden muiden etelävaltioiden maatilojen tapaan myös Taylor käytti maatilallaan orjia, joita oli noin 80.
Elämä > Sotilasura

Vuoden 1812 sodan aikoihin Taylor soti intiaaneja vastaan maan länsirajalla. Hän sai johdettavakseen oman sotilasjoukkonsa Black Hawk -sodassa vuonna 1832 ja jatkoi johtotehtävissä myös toisessa seminolisodassa Floridassa vuosina 1837–1840. Kun Yhdysvallat ajautui sotaan Meksikon kanssa vuonna 1846, hänet ylennettiin prikaatikenraaliksi. Taylor voitti nopeasti Palo Alton ja Resaca de la Palman taistelut. Voittojen myötä Yhdysvaltain presidentti James Knox Polk ylensi hänet kenraalimajuriksi.
Kenraalinakin Taylor oli aina valmis osallistumaan taisteluihin rivimiestensä kanssa ja sai tästä lempinimen Old Rough and Ready. Resaca de la Palman taistelun jälkeen Taylor johti miehensä Rio Grande -joen yli ja valtasi linnoitetun Monterreyn kaupungin syyskuussa 1846. Vallattuaan kaupungin Taylor solmi kahdeksanviikkoisen aselevon meksikolaisten kanssa vastoin presidentti Polkin määräystä. Polk esti aselevon ja määräsi Taylorin luovuttamaan parhaat joukkonsa kenraali Winfield Scottille ja perääntymään tämän jälkeen Pohjois-Meksikoon. Helmikuussa 1847 Taylor kuitenkin, vastoin Polkin määräystä, marssitti joukkonsa etelään ja löi kolme kertaa suuremman meksikolaisarmeijan Buena Vistan taistelussa. Taylor voitti taistelun hyvän tykistönsä avulla.
Elämä > Nousu presidentiksi

Meksikon–Yhdysvaltain sota päättyi Guadalupe Hidalgon rauhaan alkuvuodesta 1848. Sodan jälkeen Taylor ilmoittautui Whig-puolueen presidenttikandidaatiksi vain kuusi viikkoa ennen puolueen sisäisiä vaaleja. Hän voitti vaalit, ja hänestä tuli näin puolueen presidenttiehdokas. Muut ehdokkaat olivat demokraattien Lewis Cass ja Free Soil -puolueen Martin Van Buren. Taylorin kunniakas sotilasura toi hänelle ääniä pohjoisista osavaltioista, ja hänen myönteinen kantansa orjuuteen taas eteläisistä osavaltioista.
Taylorin ensimmäinen merkittävä ongelma presidenttinä oli orjuus sekä erityisesti sen leviäminen uusiin läntisiin territorioihin. Uusi orjuutta vastustava Free Soil -puolue lisäsi etelävaltioiden pelkoa siitä, että orjuutta vastustaneiden määrä lisääntyisi kongressissa ja orjuus kiellettäisiin. Samoihin aikoihin alkanut kultaryntäys toi Kaliforniaan nopeasti uusia asukkaita ja lisäsi painetta luoda alueesta virallinen osavaltio. Vaikka Taylor omisti itsekin useita orjia, hän alkoi vastustaa uusien orjuuden sallivien osavaltioiden perustamista. Tämän takia hän halusi luoda Kaliforniasta ja New Mexicosta välittömästi Yhdysvaltain osavaltiot. Useat orjuutta kannattaneet kongressiedustajat vastustivat Taylorin ehdotusta rajusti, sillä kumpikaan tulevista osavaltioista ei olisi todennäköisesti hyväksynyt orjuutta.
Helmikuussa 1850 osa eteläisistä osavaltioista uhkasi Yhdysvalloista eroamisella, jos orjuutta vastustavien osavaltioiden määrää lisättäisiin. Tästä suuttuneena Taylor ilmoitti, että hän johtaisi tarvittaessa henkilökohtaisesti armeijaa niitä osavaltioita vastaan, jotka rikkoisivat liittovaltion lakeja tai yrittäisivät erota siitä. Taylor oli yhä vastahakoisempi rauhoittelemaan eteläisiä orjanomistajia. Taylor vastusti Henry Clayn kompromissiehdotusta, jossa Kalifornia olisi saanut osavaltioaseman ja Washingtonin orjakauppa olisi kielletty, mutta samalla orjuutta kannattaneille New Mexicolle ja Utahille myönnettäisiin territorioasema.
Elämä > Äkillinen kuolema ja jälkivaikutukset

Taylor osallistui 4. heinäkuuta 1850 Washington Monumentilla järjestettyyn seremoniaan, jonka aikana hän söi vain raakoja vihanneksia, kirsikoita ja maitoa. Seuraavana päivänä Taylorille tuli vakavia vatsakramppeja, ja hän kuoli akuuttiin gastroenteriittiin 9. heinäkuuta. Erään salaliittoteorian mukaan Taylorin ruoka olisi ollut myrkytettyä, mutta teoria todistettiin vääräksi, kun hänen jäännöksensä nostettiin haudasta vuonna 1991.
Taylorin kuoltua hänen seuraajakseen nousi varapresidentti Millard Fillmore, joka oli Tayloria huomattavasti myötämielisempi orjuudelle. Fillmoren tuella Henry Clayn kompromissiehdotus hyväksyttiin vain pari kuukautta Taylorin kuoleman jälkeen. Kompromissin hyväksyminen vaikutti Yhdysvaltain sisällissodan syttymiseen vuonna 1861.
Aiheesta muualla

Zachary Taylor Valkoinen talo (englanniksi)
Wikimedia Commonsissa on kuvia tai muita tiedostoja aiheesta .
Zachary Taylorin kuoltua hänen virkansa peri maan silloinen varapresidentti Millard Fillmore.
Antares

| Antares A/B |
| --- | --- |
 Antares (suurin kuvan tähdistä) kokovertailussa Arcturuksen ja Auringon (pienin kuvan tähdistä) kanssa
Bayerin designaatio:  Alfa Scorpii
Flamsteedin designaatio:  21 Sco
HD-designaatio:  HD 148478
Muut designaatiot:  HIP 80763, HR 6134, SAO 184415, WDS J16294-2626AB, IRAS 16262-2619, GC 22157, CCDM J16294-2626AB
Fyysiset ominaisuudet
Näennäinen kirkkaus:  1,09 mv
Absoluuttinen kirkkaus:  −5,28 Mv
Valovoima:  65000 (bolometrinen) aurinkoa
Spektriluokka:  A: M1.5Iab-b / B: B2.5V
Väri-indeksi:  B-V 1,87 U-B 1,34
Lämpötila:  3500 K
Massa:  15-18 M☉
Säde:  700 R☉
Muuttujatyyppi:  Pitkäjaksoinen,  sykkivä, LC-tyyppiä
Astrometriset ominaisuudet
Tähdistö:  Skorpioni
Rektaskensio (J2000):  16h 29m 24,46s
Deklinaatio (J2000):  -26° 25′ 55,21″
Etäisyys:  n. 600 valovuotta   n.190 parsekia
Parallaksi:  5,40 ±1,68 mas
Ominaisliike:  RA: -12,11, dec: -23,30 mas/v
 Näkyy leveysasteiden 64° N  ja 90° S välillä. 
Antares (α Scorpii) on punainen ylijättiläinen ja Skorpionin tähdistön kirkkain tähtijärjestelmä. Nimi Antares on kreikkaa ja tarkoittaa "Marsinkaltaista"; nimi viittaa tähden punaiseen väriin. Antares on kymmenenneksi suurin löydetty tähti.
Havaitseminen Suomessa

Suomessa Antares voi näkyä vain matalalla etelätaivaalla. Tammikuun alussa se on siirtynyt sinne noin kello 9 aamulla, ja kevään kuluessa se nousee esille yhä aikaisemmin yöllä, kunnes kesäkuussa se on etelässä keskiyöllä. Koska kesäkuussa on liian valoisaa tähtien tarkkailuun, parhaiten Antareksen näkee keväisin, sydänyöllä. Tähden tunnistaa sen voimakkaasta punaisesta väristä.
Rakenne

Antares on M1.5Iab-Ib-spektriluokan punainen ylijättiläinen, jonka halkaisijaksi on mitattu 530 Auringon sädettä ja massaksi 15—18 Auringon massaa. Antares sijaitsee suhteellisen lähellä Maata, 604 valovuoden päässä.
Antares on kaksoistähti. Sen A-komponentti on suuri punainen ylijättiläinen. Punaisen jättiläisen pintalämpötila on 3400 kelviniä ja kirkkaus 40 000 Aurinkoa. Koko tähden säteily eli todellinen luminositeetti on noin 65 000 Aurinkoa. Absoluuttinen kirkkaus on -5,28, näennäinen keskimäärin 0,96, ja se vaihtelee välillä 0,9—1,1. Väri-indeksi B-V on 1,83. Antares A on puolisäännöllinen muuttuja, joka vaihtelee kirkkauttaan noin kuuden vuoden jaksoissa. Antares A tulee räjähtämään supernovana.
Antareksen toinen komponentti, Antares B on noin 3 kaarisekunnin päässä oleva sininen tähti, jonka näennäinen kirkkaus on 6,5 ja kiertoaika arviolta 878 vuotta. Tämän tähden massa on 7—8 Auringon massaa, mikä viittaa kehittymiseen planetaariseksi sumuksi ja valkeaksi kääpiöksi. Etäisyys Antares A:han on 550 AU. Radan eksentrisyys on 0,1. Antares B näyttää vihreältä punaista komponenttia vastaan, vaikka onkin spektriltään B4Ve.
Antares A puhaltaa voimakasta tähtituulta, josta on syntynyt pilvi tähden ympärille.
Aiheesta muualla

Kuvia tai muita tiedostoja aiheesta Antares Wikimedia Commonsissa
| --- | --- |
Tähdet:  Antares, λ Sco, θ Sco, δ Sco, ε Sco, κ Sco, β1 Sco, υ Sco, τ Sco, π Sco, σ Sco, ι1 Sco, μ1 Sco, HD 161892, η Sco, μ2 Sco, ζ2 Sco, ρ Sco, ω1 Sco, ν Sco, ξ Sco, HD 149447, HD 148703, HD 159433, ω2 Sco, ο Sco, 13 Sco, 2 Sco, 1 Sco, ζ1 Sco, ξ Sco, ι2 Sco, 22 Sco, HD 146624, HD 154090, β2 Sco, ψ Sco, χ Sco, HD 147513, 16 Sco, 27 Sco, 18 Sco, 4 Sco, 12 Sco, 11 Sco, 3 Sco, ν Sco, V636 Sco, 25 Sco, RR Sco, HD 159868, Scorpius X-1, PSR B1620-26
Eksoplaneetat:  HD 147513 b, HD 159868 b, OGLE-2005-BLG-390Lb
Taivaan kirkkaimmat tähdet
Isofoton

| Isofoton |
| --- | --- |

Perustettu:  1981
Lakkautettu:  2015
Toimitusjohtaja:  Ángel Luis Serrano
Kotipaikka:  Madrid, Espanja
Toimiala:  aurinkoenergiateknologia
Henkilöstö:  8 000
Kotisivu:  isofoton.com
Infobox OKVirheellinen NIMI-arvo: 
Isofoton oli vuonna 1981 perustettu espanjalainen aurinkoenergiateknologiaa kehittävä yritys. Perustaja oli Malagan yliopiston professori Antonio Luque López. Yritys myi aurinkokennoja, keskittävää aurinkovoimaa (5 MW 2007) ja aurinkokeräimiä aurinkolämmitykseen.
Vuoden 2014 alussa Isofoton sulki Malagan tehtaansa maksukyvyttömyyden takia. Vuonna 2015 yritys teki konkurssin.
Yrityksen toimialan kehitys

Yrityksen toimialan aurinkokennojen markkinakasvu vuosina 2000–2005 oli keskimäärin 30 prosenttia vuodessa. Yritys hallitsi vuonna 2004 noin 5 prosenttia aurinkokennojen maailmanmarkkinoista. ja oli vuonna 2006 tuotantokapasiteetiltaan maailman 11:nneksi suurin alansa yritys 61 megawatin tuotannollaan. Japanilais- ja saksalaisyritykset olivat johtavia, mikä perustui maiden hallitusten tukeen. 2006 alkaen yrityksen kotimaa Espanja lisäsi aurinkovoiman kotimarkkinoita sekä aurinkokennojen että aurinkolämmityksen suhteen. Espanjan Technical Building Coden ennustettiin tuottavan 2,5 miljoonaa neliömetriä aurinkolämmityksen keräyspinta-alaa 2008–2010. Espanjan uusiutuvan energian tavoite oli keräyspinta-alan kasvattaminen vuoteen 2010 mennessä viidellä miljoonalla neliömetrillä, josta 4,2 miljoonaa neliömetriä 2006–2010. Tavoitetta toteuttamaan pyrittiin saamaan neljännes kotitalouksista niitä taloudellisesti tukemalla: 1,2 miljoonaa neliömetriä vuosina 2006–2010.
Aiheesta muualla

Kotisivu (espanjaksi)
Antônio Alberto Guimarães Rezende

Antônio Alberto Guimarães Rezende
Antônio Alberto Guimarães Rezende (3. maaliskuuta 1926 Uberaba – 13. huhtikuuta 2015) oli brasilialainen roomalaiskatolinen piispa. Hänet vihittiin Pyhän stigman kongregaation papiksi 8. joulukuuta 1953 ja nimitettiin Caetitén hiippakunnan johtoon 9. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves.
Guimarães Rezende jäi eläkkeelle 13. marraskuuta 2002.
Antônio Barbosa

Antônio Barbosa (10. toukokuuta 1911 – 3. toukokuuta 1993) oli brasilialainen roomalaiskatolinen arkkipiispa. Hänet vihittiin salesiaanien papiksi 6. joulukuuta 1936 ja nimitettiin Campo Granden hiippakunnan piispaksi 23. tammikuuta 1958. Piispaksi vihkiminen seurasi 1. toukokuuta. Pääkonsekraattorina toimi Armando Lombardi, jota avustivat João Resende Costa ja Antônio Campelo de Aragão.
Barbosa osallistui Vatikaanin toiseen kirkolliskokoukseen. 27. marraskuuta 1978 Campo Grande korotettiin arkkihiippakunnaksi, ja Barbosasta tuli sen arkkipiispa. Hän jäi eläkkeelle 12. joulukuuta 1986.
Iso-Kumpunen (Pieksämäki)

| Iso-Kumpunen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki, Suonenjoki
Koordinaatit:  62°27′13″N, 26°58′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  puro Pieni-Ahveniseen 
Järvinumero:  14.718.1.072
Mittaustietoja
Pinnankorkeus:  124,4 m  
Pituus:  670 m  
Leveys:  420 m  
Rantaviiva:  2,216 km  
Pinta-ala:  16,131 ha  
Suurin syvyys:  7 m  
Saaria:  2 
 fiIso-Kumpunen 
Iso-Kumpunen  on Etelä-Savossa Pieksämäellä ja Suonenjoella Tervasen lähellä sijaitseva järvi.
Maantietoa

Järvi on 670 metriä pitkä, 420 metriä leveä, ja sen pinta-ala on 16,1 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 124,4 metriä mpy.
Antônio Braz Benevente

Antônio Braz Benevente (s. 1. tammikuuta 1961) on brasilialainen roomalaiskatolinen piispa. Hänet vihittiin papiksi Uberaban arkkihiippakuntaan 7. joulukuuta 1985. Hänet nimitettiin Jacarezinhon hiippakunnan piispaksi 23. kesäkuuta 2010. Piispaksi konsekroinnin 7. syyskuuta suoritti Aloísio Roque Oppermann, jota avustivat Benedito de Ulhôa Vieira ja Fernando José Penteado.
Braz Benevente asetettiin virkaansa 10. lokakuuta 2010.
Iso-Kuorikka

| Iso-Kuorikka |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°53′41″N, 24°49′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  Kuorikkaoja 
Järvinumero:  35.696.1.007
Mittaustietoja
Pinnankorkeus:  120,4 m  
Rantaviiva:  5,0543 km  
Pinta-ala:  80,4889 ha  
Tilavuus:  0,00107233 km³ 
Keskisyvyys:  1,33 m  
Suurin syvyys:  7,76 m  
Saaria:  2 
 fiIso-Kuorikka 
Iso-Kuorikka  on Keski-Suomessa Jämsässä Suinulan kylän lähellä sijaitseva järvi, joka kuuluu Kokemäenjoen vesistöön.
Maantietoa

Iso-Kuorikan pinta-ala on 80 hehtaaria, ja se on 1,8 kilometriä pitkä ja 750 metriä leveä. Järven rantaviivan pituus on 5,1 kilometriä. Järvi on luodattu, ja siitä on julkaistu syvyyskartat. Järven tilavuudeksi on saatu 1,1 miljoonaa kuutiometriä eli 0,0011 kuutiokilometriä. Sen keskisyvyys on 1,3 metriä ja suurin syvyys 7,8 metriä. Siinä on ilmoitettu olevan kaksi saarta. Niiden yhteispinta-ala on 0,05 hehtaaria, mikä on noin 0,07 prosenttia järven kokonaispinta-alasta. Saarista toinen on yli aarin ja toinen alle aarin kokoinen..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6). Sen sisällä se kuuluu Kertejoen valuma-alueella (35.69) ja tämän sisällä edelleen Kuorikkaojan valuma-alueeseen (35.696).
Yleisurheilun sisäratojen maailmanmestaruuskilpailut 2010

Vuoden 2010 yleisurheilun sisäratojen MM-kilpailut järjestettiin 12.–14. maaliskuuta 2010 Dohassa Qatarissa.
Hakuprosessi

IAAF (nyk. WA) ilmoitti 25. maaliskuuta 2007 Mombasassa, Keniassa pitämässään kokouksessa, että kisojen järjestämistä olivat anoneet Turkki ja Qatar. Marraskuussa 2007 IAAF äänesti kisojen järjestäjäksi Qatarin pääkaupungin Dohan.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 60 m |  Dwain Chambers | 6,48 WL |  Mike Rodgers | 6,53 |  Daniel Bailey | 6,57 |
| 400 m |  Chris Brown | 45,96 SB |  William Collazo | 46,31 PB |  Jamaal Torrance | 46,43 |
| 800 m |  Abubaker Kaki | 1.46,23 SB |  Boaz Kiplagat Lalang | 1.46,39 |  Adam Kszczot | 1.46,69 |
| 1 500 m |  Deresse Mekonnen | 3.41,86 |  Abdalaati Iguider | 3.41,96 |  Haron Keitany | 3.42,32 |
| 3 000 m |  Bernard Lagat | 7.37,97 SB |  Sergio Sánchez | 7.39,55 |  Sammy Alex Mutahi | 7.39,90 |
| 60 m aidat |  Dayron Robles | 7,34 CR |  Terrence Trammell | 7,36 NR |  David Oliver | 7,44 PB |
| 4 × 400 m |  Yhdysvallat   Jamaal Torrance   Greg Nixon   Tavaris Tate   Bershawn Jackson | 3.03,40 WL |  Belgia   Cédric Van Branteghem   Kevin Borlée   Antoine Gillet   Jonathan Borlée | 3.06,94 PB |  Yhdistynyt kuningaskunta   Conrad Williams   Nigel Levine   Christopher Clarke   Richard Buck | 3.07,52 SB |
| Korkeushyppy |  Ivan Uhov | 236 |  Jaroslav Rybakov | 231 |  Dusty Jonas | 231 |
| Seiväshyppy |  Steven Hooker | 601 CR |  Malte Mohr | 570 |  Alexander Straub | 565 |
| Pituushyppy |  Fabrice Lapierre | 817 |  Godfrey Khotso Mokoena | 808 SB |  Mitchell Watt | 805 |
| Kolmiloikka |  Teddy Tamgho | 17,90 WR |  Yoandri Betanzos | 17,69 PB |  Arnie David Giralt | 17,36 SB |
| Kuulantyöntö |  Christian Cantwell | 21,83 |  Ralf Bartels | 21,44 PB |  Dylan Armstrong | 21,39 |
| Seitsenottelu |  Bryan Clay | 6204 SB |  Trey Hardee | 6184 SB |  Aleksei Drozdov | 6141 |
Kuulantyönnössä alun perin toiseksi sijoittunut Andrei Mih’nevitš (21,68) hylättiin myöhemmin dopingin takia.